SET บ่ายรูดหนัก! ลบกว่า 10 จุด รับแรงกระหน่ำเทขายหุ้นบิ๊กแคป
SET บ่ายรูดกว่า 10 จุด รับแรงกระหน่ำเทขายหุ้นบิ๊กแคป โดยล่าสุด ณ เวลา 15.54 น. อยู่ที่ 1,549.26 จุด ลบ 11.05 จุด หรือ 0.71% สูงสุด 1,564.31 จุด ต่ำสุด 1,549.08 จุด มูลค่าการซื้อขาย 4.16 หมื่นล้านบาท
11 พ.ค. 2560

ผู้สื่อข่าวรายงานว่า ดัชนีตลาดหุ้นไทย ณ เวลา 15.54 น. อยู่ที่ 1,549.26 จุด ลบ 11.05 จุด หรือ 0.71% สูงสุด 1,564.31 จุด ต่ำสุด 1,549.08 จุด มูลค่าการซื้อขาย 4.16 หมื่นล้านบาท
สำหรับปัจจัยที่ส่งผลให้ดัชนีปรับตัวลงนั้นคาดว่านักลงทุนผิดหวังจากผลการดำเนินงานของไตรมาส 1/60 ที่ออกมาต่ำกว่าคาดการณ์ โดยมีแนวโน้มขยายตัวต่ำเพียง 5-6% ในปีนี้ และมีโอกาสที่นักวิเคราะห์ส่วนใหญ่ จะปรับประมาณกำไรลงมากกว่าขึ้น
ทั้งนี้ตลาดมีแรงเทขายจากหุ้นบิ๊กแคปออกมากดตลาด นำโดยหุ้น บริษัท บ้านปู จำกัด (มหาชน) หรือ BANPU และ บริษัท ปูนซิเมนต์ไทย จำกัด (มหาชน) หรือ SCC
รวมถึงมีแรงขายออกมาในหุ้นแบงก์ใหญ่ ทั้งธนาคารกสิกรไทย จำกัด (มหาชน) หรือ KBANK ,ธนาคารกรุงเทพ จำกัด (มหาชน) หรือ BBL และ ธนาคารกรุงไทย จำกัด (มหาชน) หรือ KTB
